פירוש נוסף ערך זה עוסק בקבוצת כדורגל מהעיר קרסנודאר ברוסיה. אם התכוונתם לקבוצת כדורסל מהעיר, ראו לוקומוטיב קובאן.

אצטדיון קובאן בעת משחק ליגה, 2005
**קובאן קרסנודאר** (ברוסית: **Кубань Краснодар**) היא קבוצת כדורגל רוסית מהעיר קרסנודאר. הקבוצה הגיעה לפשיטת רגל בשנת 2018 והוקמה מחדש בליגה החובבנית, הרביעית בחשיבותה. בשיאה הקבוצה התמודדה מספר שנים בליגת העל הרוסית בכדורגל והעפילה לגמר הגביע הרוסי בכדורגל 2014/2015.

משנת הקמתה ועד 2018 קבוצת הכדורגל נמצאה בבעלות ממשלת מחוז קרסנודאר. בשנת 2018 המועדון הוקם מחדש על ידי המועדון המאוחד של אוהדי הכדורגל של "קובאן" (КРОО «Объединенный клуб футбольных болельщиков «Кубань») המהווה לארגון הגג של אוהדי הקבוצה בעיר קרסנודאר והוא המנהל את קבוצת הכדורגל המחודשת ובכך הפך קובאן למעשה למועדון הכדורגל הראשון ברוסיה הנמצא בבעלות אוהדיו.

שמות הקבוצה
-----------

* 1928—1953 — דינמו
* 1954—1957 — נפטיאניק
* 1958—1960 — קובאן
* 1960—1962 — ספרטק
* 1963—ואילך — קובאן

היסטוריה
--------

הקבוצה הוקמה בשנת 1928 כ"דינמו קרסנודאר", אך שם הקבוצה שונה ל"נפטיאניק" בשנת 1954, ל"קובאן" בשנת 1958 ו"ספרטק" בשנת 1960. בשנת 1963 השם שונה בחזרה ל"קובאן", כפי שהוא כיום.

הקבוצה שיחקה ברוב שנותיה בליגות הנמוכות של ברית המועצות מלבד 3 עונות בליגה הסובייטית הבכירה (בין העונות 1980 ו-1982) כאשר דירוג השיא שלה היה המקום ה-13 בעונת 1981.

בשנת 1992, עם התפצלות ברית המועצות והקמת הפדרציה הרוסית החלה הקבוצה לשחק בפרמייר-ליג הרוסי אך נשרה כבר באותה עונה ל"ליגה הרוסית הראשונה" (הליגה השנייה בחשיבותה ברוסיה). לאחר מספר עונות ב"ליגה הרוסית הראשונה" וב"ליגה הרוסית השנייה" אך בשנת 2004 הקבוצה חזרה לליגה הרוסית הבכירה, אז נשרה שנה לאחר מכן אך חזרה אליה בסוף עונת 2006. בעונת 2007 שיחקה הקבוצה בליגה הרוסית הבכירה אך סיימה במקום הלפני אחרון ולכן ירדה לליגת המשנה. בעונת 2008 חזרה לליגה הבכירה, אך נשרה מקץ עונה. ב-2010 העפילה שוב לליגה הבכירה אחרי שהבטיחה את המקום הראשון בליגת המשנה, שלושה מחזורים לסיום.

בעונת 2012/13 סיימה במקום החמישי והעפילה לראשונה בהיסטוריה שלה למפעל אירופי וכבר בעונת הבכורה שלה - 2013/14 - בליגה האירופית גברה על פיינורד ומאת'רוול והעפילה לשלב הבתים. בשלב הבתים הקבוצה הוגרלה לבית הכולל את הקבוצות ולנסיה, סוונסי סיטי וסנט גאלן. הקבוצה סיימה את שלב הבתים במקום השלישי בבית והודחה מהטורניר. בעונת 2014/15 העפילה לראשונה בהיסטוריה שלה לגמר הגביע הרוסי בכדורגל והודחה לאחר שלוקומוטיב מוסקבה גברה עליה בתוצאה 3-1.

בעונת 2015/16 נשרה לליגת המשנה הרוסית, בה שיחקה במשך שנתיים. במאי 2018 הכריזה על פשיטת רגל. ביולי 2018 הקבוצה הוקמה מחדש כקבוצת ספורט בבעלות האוהדים ומתמודדת באליפות מחוז קרסנודאר בכדורגל. במאי 2019 הקבוצה שברה שיא צופים לקבוצה חובבנית כשצפו בה קהל של 6,125 איש, שנחשב לשיא צופים למשחק בליגה חובבנית ברוסיה. את עונת 2019, הקבוצה סיימה במקום הרביעי באליפות הכדורגל של מחוז קרסנודאר.

|  |  |
| --- | --- |
| 





**מדי בית עד עונת 2020**
 | 





**מדי חוץ מסורתיים**
 |

בעונת 2020 התמודדה בגביע מושל מחוז קרסנודאר, כמועדון חובבני. באוגוסט 2020 אגודת אוהדי קובאן הודיעה כי אינה מכירה במועדון קובאן (2018) ליורשת הקבוצה ההיסטורית וכינו את ארגונה מחדש של קובאן (2018), כמחטף של ממשלת המחוז שלא נועד לשמור על מסורת הקבוצה מאחר שהקבוצה החדשה מציגה לוגו חדש ומדים צהובים-שחורים, המהווים ניגוד מוחלט למדים הצהובים-ירוקים המסורתיים של קובאן. הסכסוך בין האוהדים המסורתיים למועדון החדש הביא לכך שמתקיימות בעיר שתי קבוצות כדורגל באותו שם: קבוצה חובבנית בבעלות האוהדים וקבוצה מקצוענית בבעלות הממשלה המחוזית.

בעונת 2020 הקבוצה הושבתה מפעילות ובעונת 2021 חזרה להתמודד במסגרות החובבניות, בעיקר בגביע מושל המחוז ובאליפות מחוז קרסנודאר. באוגוסט 2021 נרכש סמל המועדון על ידי האוהדים, לקראת הכנות לרישום המועדון בליגה המקצוענית מעונת 2022/2023.

קובאן במפעלים האירופיים
-----------------------

| עונה | טורניר | סיבוב | יריב | ב | ח | תוצאה |
| --- | --- | --- | --- | --- | --- | --- |
| 2013/14 | הליגה האירופית | סיבוב שלישי | סקוטלנדסקוטלנד מאת'רוול | 1:0 | 2:0 | **3:0** |
| פלייאוף | הולנדהולנד פיינורד | 1:0 | 2:1 | **3:1** |
| שלב הבתים | שווייץשווייץ סנט גאלן | 4:0 | 0:2 | **4:2** |
| ספרדספרד ולנסיה | 0:2 | 1:1 | **1:3** |
| אנגליהאנגליה סוונסי סיטי | 1:1 | 1:1 | **2:2** |

בעלות וניהול
------------

משנת הקמתה ועד 2018 קבוצת הכדורגל נמצאה בבעלות ממשלת מחוז קרסנודאר. בשנת 2018 המועדון הוקם מחדש על ידי המועדון המאוחד של אוהדי הכדורגל של "קובאן" (КРОО «Объединенный клуб футбольных болельщиков «Кубань») המהווה לארגון הגג של אוהדי הקבוצה בעיר קרסנודאר והוא המנהל את קבוצת הכדורגל המחודשת ובכך הפך קובאן למעשה למועדון הכדורגל הראשון ברוסיה הנמצא בבעלות אוהדיו.

אצטדיון
-------

הקבוצה מארחת את משחקיה באצטדיון קובאן שהוקם ב-1960 ומכיל 35,200 מקומות. האצטדיון מכיל ארבעה יציעים ובעבר אירח כמה משחקים מגביע אופ"א. האצטדיון ממוקם ברחוב מסילות הברזל, 49 בעיר קרסנודאר.

לאחר שהוקמה מחדש ביולי 2018 עברה לארח את משחקיה במסגרת אליפות המחוז באצטדיון טרוד, המכיל 3,000 מושבים, בו אירחה עד שנת 2020 כשחזרה לארח באצטדיון קובאן.

שחקנים מפורסמים
---------------

* לטביהלטביה יוריס לאיזאנס
* רוסיהרוסיה ולדימיר גבולוב
* רוסיהרוסיה אנדריי סולומאטין
* רוסיהרוסיה ולדימיר בסצ'אסטינק
* רוסיהרוסיה דמיטרי חוחלוב
* רוסיהרוסיה אנרי חגוש
* רוסיהרוסיה אלכסיי איאונוב
* ארמניהארמניה רוסיהרוסיה רוברט זבליאן
* בוסניה והרצגובינהבוסניה והרצגובינה ברזילברזיל ריקארדו סנטוס לאגו
* קנדהקנדה אנטה יאזיץ'
* חוף השנהבחוף השנהב לאסינה טראורה
* חוף השנהבחוף השנהב איגור לולו
* רוסיהרוסיה איגור קונובאלוב

תארים והישגים
-------------

ליגת העל הסובייטית / ליגת העל הרוסית
* מקום 5 בעונת 2012/2013

אליפות רוסיה הסובייטית
* **זכייה (4):** 1948, 1962, 1973, 1987

הליגה הסובייטית השנייה / הליגה הרוסית השנייה
* **זכייה (1)**: 1962, 2010

ליגת המשנה הסובייטית / ליגת המשנה הרוסית
* **סגנות**: 1979, 2003, 2006, 2008

הגביע הרוסי
* **סגנות (1)** 2014/15

ראו גם
------

* אורוז'אי קרסנודאר
* קובאן הולדינג
* הדרבי של קרסנודאר

קישורים חיצוניים
----------------

ויקישיתוף מדיה וקבצים בנושא **קובאן קרסנודאר** בוויקישיתוף
* אתר האינטרנט הרשמי של קובאן קרסנודאר (ברוסית)
* קובאן קרסנודאר, ברשת החברתית פייסבוק

* קובאן קרסנודאר, ברשת החברתית טוויטר

* קובאן קרסנודאר, ברשת החברתית אינסטגרם

* קובאן קרסנודאר, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

הערות שוליים
------------

1. 1 2  В Краснодаре появился ФК «Кубань»
2. ↑  nrg מעריב, סוף עונה: שער לביברס נאתכו, קאזאן הגיעה לאירופה, באתר nrg‏, 26 במאי 2013
3. ↑  «Ротор» остается в ФНЛ из-за банкротства «Кубани»
4. ↑  ФК «Кубань» могут объединить с «Афипсом» и переименовать в «Екатеринодар»
5. ↑  Стартовали с крупной победы
6. ↑  Живее всех живых!, *greenmile.ru*
7. ↑   קובאן קרסנודאר, סרטון באתר יוטיוב
8. ↑   קובאן קרסנודאר, סרטון באתר יוטיוב
9. ↑  6125 ВЕРНЫХ!
10. ↑  ФК «Кубань» вернулся на одноименный стадион